ચોમાસાને દોઢ – બે મહિનાની વાર હોય ત્યારે ખાસ કરીને અમદાવાદ, વડોદરા, સુરત કે રાજકોટ સહિતનાં મેટ્રો સિટીનાં કોર્પોરેશન, વીજ કંપનીઓ, સરકારના ચોમાસાની કામગીરી સાથે સંકળાયેલા વિભાગોમાં પ્રિ-મોન્સૂન પ્લાનની કામગીરી શરૃ થઈ જાય છે. એ.સી. ઑફિસમાં બેઠેલા અધિકારીઓ સંબંધિત વિભાગોની બેઠકો બોલાવીને પ્રિ-મોન્સૂન પ્લાનની સૂચનાઓ આપતાં હોય છે. એક-દોઢ મહિનાનું કામગીરીનું શિડ્યુલ હોય છે તેની કામગીરીને લગતી સૂચનાઓ આવી મિટિંગોમાં અપાતી હોય છે.